СТИПЕНДИЈА ИТО ФОНДАЦИЈЕ ЗА ШКОЛСКУ 2026/27. ГОДИНУ

Поштовани,

Обавештавамо вас да је Универзитет у Београду за своје студенте добио на
располагање једну стипендију јапанске Фондације ИТО за школску 2026/27.
годину. Основни услови за одобравање стипендије су следећи:

1.    Кандидат мора бити номинован од стране Универзитета у Београду;
2.    Кандидат мора бити држављанин Републике Србије (што доказује Уверењем о
држављанству) који намерава да на наставу на одговарајућој институцију у
Јапану као студент или истраживач на последипломском нивоу (мастер
програм), започне од јесени 2026. године и у Јапану проведе минимум годину
дана. Област истраживања није ограничена;
3.    Кандидат мора имати висок успех на студијама и високе личне квалитете,
а такође и потребу за финансијском помоћи;
4.    Кандидат мора по доласку у Јапан као прималац стипендије ИТО фондације
присуствовати оријентационом састанку;

\* Било би пожељно да кандидат у одређеном степену (''to some degree'')
говори и чита јапански, али то није обавезно.

Према условима конкурса, ИТО фондација не даје финансијску подршку за
курсеве који се делимично или у целости изводе на даљину; изабрани
кандидати морају своју стипендију реализовати у Јапану.

Напомињемо да ће са кандидатима који уђу у ужи избор за стипендију бити
организован разговор, како би кандидати могли добити номинацију
Универзитета у Београду.

Пријавни формулар и Предлог садржаја активности у форми коју је одредила
ИТО фондација, у два формата (Letter и A4) од којих кандидат бира и
попуњава онај који му више одговара, као и детаљне информације о самој
стипендији и осталој неопходној документацији заинтересовани кандидати
могу наћи на сајту Универзитета у Београду:
<https://www.bg.ac.rs/stipendije-i-konkursi/>, а достављамо их и у прилогу
овог мејла.

Крајњи рок за достављање комплетне конкурсне документације је 17. новембар
2025. године. Документацију, уз одговарајуће пропратно писмо у коме су
наведени контакт подаци кандидата, доставити поштом на адресу:

Љубица Димитријевић
Универзитет у Београду
Студентски трг 1
11000 Београд

С обзиром да се сва документација шаље у Јапан, неопходно је да она буде
преведена на енглески језик, од стране судског тумача.

За сва додатна питања и евнетуалне недоумице Вам стојимо на располагању.

С поштовањем,

Љубица Димитријевић
Универзитет у Београду
Служба за међународну сарадњу